Exqrch/javanese-Komodo-pixelgpt huggingface dataset:
Para pro-globalisme péngin dipunleksanaaken kawicaksanan perdagangan bébas saéngga regi barang-barang saged dipuntekan, akibatipun panyuwunan bakal mundhak
Amargi panyuwunan mundhak, kamakmuran badhé mundhak lan makaten saterusipun
Sapérangan golongan pro-globalisme ugi ngritik Bank Donya lan IMF, kanthi pendhapat bilih kalih badan kasebat namung ngontrol lan ngaliraken dana dhumateng satunggaling nagari, sanès dhumateng satunggaling koprasi utawi perusahaan
Minangka asilipun, kathah silihan ingkang dipunparingaken dhawah ing tangan para diktator ingkang salajengipun nylèwèngaken lan boten migunakaken dana kasebat kados mesthinipun, nilar rakyatipun wonten ing lilitan utang nagari, lan ndadosaken tingkat kamakmuran tansaya mandhap
Amargi tingkat kamakmuran tansaya mandhap, mila masarakat nagari punika kapeksa ngirangi tingkat konsumsinipun; kalebet konsumsi barang impor, saéngga laju globalisasi bakal kacandhet lan—miturut golongan pro-globalisme—ngirangi tingkat kasejahtraan kang ndunungi donya
"Artikel utama: antiglobalisasi" Gerakan antiglobalisasi
Antiglobalisasi punika satunggaling istilah ingkang umum dipun-ginakaken kanggé maparaken sikap pulitis tiyang-tiyang lan golongan ingkang nentang prajanjèn dagang global lan lembaga-lembaga ingkang ngatur perdagangan antarnagari kados Organisasi Perdagangan Donya (WTO)
"Antiglobalisasi" dipunanggep déning sapérangan tiyang minangka obahan sosial, sauntawis sanèsipun nganggep minangka istilah umum ingkang njangkep sapérangan obahan sosial ingkang bènten-bènten
Punapa kémawon maksadipun, para pangikut antiglobalisasi dipunmangunggalaken ing perlawanan dhumateng ékonomi lan sistem perdagangan global sapunika ingkang miturut tiyang-tiyang punika ngikis lingkungan gesang, hak-hak buruh, kadhaulatan nasional, donya katiga, lan kathah malih jalaran-jalaran sanèsipun
Nanging, tiyang-tiyang ingkang dipunparingi cap "antiglobalisasi" asring nulak istilah punika lan langkung remen nyebat dhirinipun minangka Gerakan Kaadilan Global, Gerakan saking Sedaya Gerakan utawa sapérangan istilah sanèsipun
Globalisasi perékonomian wujud satunggaling prosès kagiyatan ékonomi lan perdagangan, ing pundi nagari-nagari ing saindhenging donya dados satunggal kekiyatan pasar ingkang saya karintegrasi tanpa alangan wates téritorial nagari
Globalisasi perékonomian ngedahaken pambusakkan sadaya watesan lan rerendhetan dhumateng arus modhal, barang lan jasa
Nalika globalisasi ékonomi dumados, wates-wates satunggaling nagari badhé dados kabur lan "keterkaitan" antawisipun ékonomi nasional kaliyan perékonomian internasional badhé tansaya kenceng
Globalisasi perékonomian ing satunggal pihak badhé mbikak peluang pasar prodhuk saking lebet nagari nuju pasar internasional kanthi kompetitif, kosok wangsulipun ugi mbikak peluang mlebetipun prodhuk-prodhuk global mlebet pasar domestik
Miturut Tanri Abeng, pawujudan nyata saking globalisasi ékonomi antawisipun dumados ing wangun-wangun: Thompson nyathet bilih kaum globalis ngeklaim wekdal punika sampun dumados sawijining intensifikasi kanthi rikat ing investasi lan perdagangan internasional
Umpaminipun, kanthi nyata perékonomian nasional sampun dados péranganing perékonomian global ingkang ditengarai kaliyan wontenipun kakiyatan pasar donya
Pandangan punika selaras kaliyan téyori 'Kauntungan Komparatif' saking David Ricardo
Langkung spésialisasi lan perdagangan faktor-faktor prodhuksi donya saged dipun-ginakaken kanthi langkung èfesién, output donya nambah lan masarakat badhé pikantuk kauntungan saking spésialisasi lan perdagangan ing wangun "pendapatan" ingkang saya mundhak, ingkang salajengipun saged ugi ningkataken pamblanjan lan tabungan
Perdagangan ingkang langkung bébas mungelaken masarakat saking sapérangan nagari ngimpor langkung kathah barang saking njawi nagari
Perkawis punika njalari konsumen gadhah pilihan barang ingkang langkung kathah
Sasanèsipun punika konsumen ugi saged nikmati barang ingkang langkung saé kanthi regi ingkang langkung mirah
Perdagangan njawi nagari ingkang langkung bébas mungelaken saben nagari pikantuk pasar ingkang langkung wiyar saking pasar lebet nagari
Modhal saged dipunpendhet saking investasi asing lan mliginipun dipunnikmati déning nagari-nagari tumuwuh amargi masalah kekirangan modhal lan tenaga ahli sarta tenaga kadhidhik ingkang gadhah pengalaman kathahipun dipunadhepi déning nagari-nagari tumuwuh
Pambangunan séktor indhustri lan sapérangan séktor sanèsipun boten namung dipunkembangaken déning perusahaan asing, nanging mliginipun liwat investasi ingkang dipunlampahi déning perusahaan swasta dhomestik
Perusahaan dhomestik punika asring mbetahaken modhal saking bank utawi pasar saham
Dana saking njawi nagari utamanipun saking nagari-nagari majeng ingkang nglebeti pasar arta lan pasar modhal ing lebet nagari saged mbiyantu nyawisaken modhal ingkang dipunbetahaken wau.
Salah satunggaling èfèk saking globalisasi inggih punika tuwuhing sistem perdagangan njawi rangkah ingkang langkung bébas
Tetuwuhan punika njalari nagari-nagari tumuwuh boten saged malih ngginakaken tarif ingkang inggil kanggé maringi protèksi dhumateng indhustri ingkang nembé tuwuh (infant industry)
Kanthi punika perdagangan njawi rangkah ingkang langkung bébas nimbulaken rendhetan dhumateng nagari tumuwuh kanggé majengaken séktor indhustri dhomestik ingkang langkung rikat
Sasanèsipun punika katergantungan dhumateng indhustri-indhustri ingkang dipungadhahi perusahaan multinasional sangsaya mundhak
Globalisasi kapara minggahaken barang-barang impor
Sawalikipun, manawi satunggaling nagari boten kuwagang "bersaing" utawi tetandhingan, pramila èkspor boten saged tuwuh
Kawontenan punika saged ngawonaken kondhisi neraca pambayaran
Èfèk awon sanès saking globaliassi dhumateng neraca pambayaran inggih punika pambayaran néto pendhapatan faktor prodhuksi saking njawi nagari kapara ngraosaken dhéfisit
Invèstasi asing ingkang saya kathah ndadosaken ilèn pambayaran kauntungan (pendhapatan) invèstasi dhateng njawi nagari sangsaya mundhak
Boten tuwuhipun èkspor saged ndadosaken awonipun neraca pambayaran
Salah satunggalipun èfèk wigatos saking globalisasi inggih punika pangaliran invèstasi ("modhal") portofolio ingkang saya ageng
Invèstasi punika mliginipun ngambah partisipasi dana njawi nagari dhateng pasar saham
Nalika pasar saham saweg mundhak, dana punika badhé mili mlebet, neraca pambayaran tambah kathah lan regi artos badhé tambah saé
Kosokwangsulipun, nalika regi-regi saham ing pasar saham sangsaya mandhap, dana lebet nagari badhé mili dhateng njawi nagari, neraca pambayaran kapara dados tambah awon lan regi artos dhomestik mrosot
Kawontenan boten stabil ing séktor kauwangan punika saged nimbulaken èfèk awon dhumateng kastabilan kagiyatan ékonomi kanthi kaselruhan
Manawi prakawis-prakawis ingkang dipuntelakaken ing nginggil lumampah ing satunggaling nagari, mila ing jangka cekak tuwuhing ékonomini dados boten stabil
Ing jangka panjang tetuwuhan ingkang kados punika badhé ngirangi lajunipun tuwuhing ékonomi
Pendhapatan nasional lan kasempatan nyambut damel badhé sangsaya rendhet tuwuhipun lan masalah pangangguran boten saged dipunatasi utawi malah sangsaya awon
Ing pungkasanipun, manawi globalisasi nimbulaken èfèk awon dhumateng prospèk tuwuhing ékonomi jangka panjang satunggaling nagari, distribusi pendapatan dados sangsaya boten adil lan masalah sosial-ékonomi masarakat sangsaya awon
Globalisasi maringi prabawa dhumateng mèh sadaya aspèk ingkang wonten ing masarakat, kalebet ing antawisipun aspèk budaya
Kabudayan saged ateges aji-aji ("values") ingkang dipunanut déning masarakat utawi persèpsi ingkang dipundarbèni déning warga masarakat dhumateng prakawis ingkang pepak
Aji-aji utawi persèpsi wonten sesambetanipun kaliyan aspèk-aspèk kajiwan/psikologis, inggih punika punapa ingkang wonten ing alam pikiran
Aspèk-aspèk kajiwan punika dados wigatos tegesipun manawi dipunsadhari, bilih tindak tanduk satunggaling tiyang sanget dipunprabawai déning punapa ingkang wonten ing alam pikiran tiyang wau
Conto salah satunggiling asil pamikiran lan panemon wau inggih punika kasenian, ingkang wujud subsistem saking kabudayan
Globalisasi ingkang dados satunggaling tandha-tandha nyebaripun aji-aji lan budaya tartamtu dhumateng donya sadaya (saéngga dados budaya donya utawi "world culture") sampun katingal wiwit rumiyin
Cikal bakal saking panyebaran budaya donya punika saged katelusuri saking lelampahan para panjlajah Éropah Kilèn tumuju kathah papan ing donya punika (Lucian W
Nanging, pamekaran globalisasi kabudayan kanthi inténsif dumados ing awal abad kaping 20 kanthi mekaripun tèknologi komunikasi.
Kontak langkung medhia nggantosaken kontak fisik kanggé srana utama komunikasi antarbangsa
Éwah-éwahan kasebat ndadosaken komunikasi antarbangsa langkung gampil dipunlampahi, prakawis punika ndadosaken sangsaya énggalipun pamekaran globalisasi kabudayan.
Libya Libya utawa resminé State of Libya (basa Arab: , kang diartèkaké sajeroning basa Libya "Lībyā" atau ) dumunung ing Afrika Lor, wewatesan karo Laut Tengah, Mesir ing sisih wétan, Sudan ing kidul-wétan, Chad lan Niger ing sisih kidul sarta Aljazair lan Tunisia ing sisih kulon
Kutha krajan nagarané yaiku Tripoli
Ana telu seksi tradhisional, yaiku Tripolitania, Fezzan lan Cyrenaica
Jeneng "Libya" asalé saka basa Mesir "Lebu", sebutan kanggo wong-wong Berber kang manggon ing sisih kulon Kali Nil lan diadhopsi déning basa Yunani minangka "Libya"
Ing jaman Yunani kuna, istilah iki duwé makna kang luwih amba, kang nyakup kabèh Afrika Lor ing sisih kuloné Mesir lan kadhangkala ditujokaké kanggo kabèh bawana Afrika
Wiwitané, Libyaiku karajan kang didegkaké tanggal 24 Dhésèmber 1951
Raja Idris I minangka pemimpin papréntahan
Italia ngrebut Libya saka Kakaisaran Ottoman (Turki) lan ndadèkaké wewengkon jajahan
Sawijining nagara kang dumunung ing Afrika Lor lan wewatesan karo Sagara Tengah iki olèh kamardhikan sawisé Italia nyerah marang Sakuthu sajeroning Perang Donya II.
Tanzania Persatuan Républik Tanzania (basa Swahili: "Jamhuri ya Muungano wa Tanzania") iku sawijiné nagara ing pérangan wétan Afrika, yaiku ing pasisir wétan
Nagara iki wewatesan karo Kenya lan Uganda ing sisih lor; Rwanda, Burundi lan Républik Dhémokratis Kongo ing sisih kulon; Zambia, Malawi lan Mozambik ing sisih kidul; lan Samodra Hindia ing sisih wétan.
Éswatini Karajan eSwatini utawa Karajan Swaziland iku siji nagara cilik ing kidul Afrika kang ora ndarbèni pasisir lan dumunung ana antarané Afrika Kidul ing sisih kulon lan Mozambik ing sisih wétané
"Artikel utama: Pulitik Swaziland" Pulitik
Kepala nagarané yaiku raja, kang wiwit taun 1986 diwengku déning Raja Mswati III, kang marisi tahka saka bapaké Raja Sobhuza II
Miturut tradhisi, raja ndarbèni kuwasa bebarengan karo ibuné ("Indovukazi", Gajah-Betina Besar)
Raja Mswati dianggep kepala administrasi nagara déné ibuné minangka kepala rohaniah lan kepala nasional nagara
Minangka siji monarki, raja ora mung nunjuk mahamantri, kepala papréntahan, nanging uga nunjuk sawatara perwakilan kanggo kaloro badan "Libandla" (parlemen)
Senat dumadi saka 30 anggota, lan Dewan Perwakilané ndarbèni 65 kursi, 55 dilungguhi déning wakil kapilih (pemilihan dianakaké saben 5 taun ing sasi November)
Konstitusi 1968 dibatalaké "(suspended)" taun 1973 sajeroning sawijinié kaputusan Kaanan Darurat kang isih lumaku nganti saiki
Taun 2001 Raja Mswati III nunjuk siji komite kanggo nulis konstitusi anyar
Rancangan diwetokaké minangka komentar ing sasi Mèi 2003 lan November 2004
Nanging, dikritik déning organisasi serikat sipil ing Swaziland lan organisasi hak manungsa ing panggonan liyané
Raja Mswati III uga asring dikritik amarga urip nikmat ing siji nagara kang kena infeksi HIV paling dhuwur sadonyaiku
Kanthi armada montor méwah, yutan dientèkaké kanggo ndandani pura kanggo para garwané, kosok balèn karo kaanan watara 34% sing ndunungi kang nganggur, mèh 70% urip kanthi pikolèhan kang kurang saka 1 dolar AS sadina, lan kanthi 39% wong diwasa kang kajangkit HIV
"Artikel utama: Géografi Swaziland" Géografi
Swaziland ndarbèni sesawangan alam kang manéka warna; saka pagunungan ing sadawané tapel wates Mozambik nganti sabana ing sisih wétan lan alas udan ing sisih kulon-lor
Sawetara kali mili ing nagara iki, contoné Kali Lusutfu
Kanthi 50.000 sing ndunungi, Mbabane, kutha krajan Swaziland, minangka kutha gedhé dhéwé; kutha gedhé liyané kalebu Manzini, Lobamba lan Siteki
"Artikel utama: Distrik Swaziland" Pamérangan administratif
Swaziland dipérang dad papat distrik: Dhémografi
Mayoritas sing ndunungi asalé saka suku Swazi, nanging ana sawatara saka suku Zulu, bangsa Éropah, lan pengungsi saka Mozambik
Basa-basa resmi ing Swaziland yaiku basa Swati lan basa Inggris (kang minangka basa tertulis resmi)
Agama utama yaiku agama Kristen, kang asring campur karo sawatara kapercayaan tradhisional
Saliyané iku aaa uga komunitas Yahudi lan Muslim.
Sudan Républik Sudan iku sawiji nagara ing Afrika wétan-lor kang dadi nagara gedhé dhéwé ing Afrika lan kerep isih dianggep péranganing Timur Tengah
Kutha krajané yaiku Khartoum
Sudan wewatesan karo Mesir ing sisih lor, Eritrea lan Ethiopia ing sisih wétan, Kenya lan Uganda ing kidul-wétan, Kongo lan Républik Afrika Tengah ing kidul-kulon, Chad ing sisih kulon, lan Libya ing kulon-lor.
Santa Héléna Saint Helena iku sawijiné pulo duwèké Britania Raya ing Samodra Atlantik kidul, 2.800 km sisih kulon pasisir Angola
Pulo iki dadi sak unit administratif bebarengan karo Pulo Ascension, Pulo Gough, Pulo Tengah, Pulo Nightingale, Pulo Speery lan Tristan da Cunha
Pulo Saint Helena kawentar amarga Napoleon Bonaparte tau dibuwang ing kéné
Napoleon manggon ing pulo iki wiwit taun 1816 nganti sédané ing taun 1821
Gunggungé sing ndunungi St
Helena ing tanggal 1 September 2006, yaiku: 3.926 jiwa.
Réunion Réunion iku pulo ing Samodra Hindia, sisih wétané Madagaskar lan 200 km sisih kulon-lor Mauritius
Sacara administratif, pulo iki minangka sawijiné "département d'outre-mer" Perancis
Sumber pikolèhan Réunion asalé saka ekspor gula lan sektor pariwisata.
Giri Sima Républik Giri Sima iku nagara ing Afrika Kulon, yaiku ing pasisir Samodra Atlantik
Negeri iki wewatesan karo Guinea ing sisih lor, Liberia ing kidul-wétan, lan Samodra Atlantik ing kidul-kulon
Giri Sima kapérang dadi telung provinsi lan siji laladan ("area") satingkat provinsi
Papat-papaté kapérang manè dadi 14 dhistrik
Ing ngisor iki pratélan provinsi ing Giri Sima:
Ceuta Ceuta iku eksklave duwèké Sepanyol kang dumunung ing Afrika Lor, ujung lor Maghreb, ing pasisir pasisir Mediterania cedhak Selat Gibraltar
Amba wewengkoné watara 28 km²
Sesawangan Ceuta didominasi déning pebukitan Monte Hacho, kang ana bukité kang dikuwasani déning wadyabala Sepanyol
Monte Hacho minangka salah siji calon Legenda Yunani Saka Hercules kidul, calon liyané yaiku Jebel Musa
Ing jaman modern, Ceuta misuwur kanthi alam kosmopolitan lan prabawa unik Éropah — kabèh mau dadi pendhukung sektor pariwisata
Jeneng resmi Ceuta sajeroning basa Sepanyol yaiku Ciudad Autónoma de Ceuta, Kutha Otonomi Ceuta, kanthi "ranking" antarané kutha standar Sepanyol lan komunitas otonomi
Sadurungé Status Otonomi, Ceuta kanthi administratif minangka péranganing provinsi Cadiz
Pamaréntah Maroko kepéngén Kapuloan Canary, Ceuta lan Melilla dadi pérangan teritorial Maroko nanging Pamaréntah Sepanyol sarta pamaréntah otonomi lan sing ndunungi Ceuta lan Melilla nulak klaim iki.
Inggris "Kanggo nagara Britania Raya kang uga kerep diarani Inggris, delengen Britania Raya." Inggris (Basa Inggris: "England") iku praja gedhé dhéwé lan paling padhet sing ndunungi saka praja-praja kang amangun Karajan Manunggal Britania Agung lan Irlan Lor ("United Kingdom of Great Britain and Northern Ireland")
Nagara-nagara liyané yaiku Sekotlan, Wales lan Irlan Lor
Kerep banget jeneng Inggris dianggo nyebut sakabèhané nagara iki
Inggris kang wewengkoné nyakup 2/3 pulo Britania, wewatesan karo Sekotlan ing sisih lor lan karo Wales ing sisih kulon
Béda karo Sekotlan, Wales lan Irlandia Lor, Inggris ora duwé papréntahan lan parlemen lokal (satingkat karo DPRD) dhéwé
Inggris iku nagara kang awangun karajan
Kepala nagara diwengku déning Ratu lan kepala papréntahan déning Mahamantri
"Artikel utama: Sajarah Inggris" "Artikel utama: Pulitik ing Inggris" "Artikel utama: Laladan ing Inggris" "Artikel utama: Géografi Inggris" Géografi
Inggris nyakup 2/3 pulo Britania Raya lan ndarbèni wates dharat ing sisih lor karo Sekotlan lan kulon karo Wales
Dènè ing sisih kidul Inggris dipisahakè karo Perancis déning Selat Inggris
Panggonan astronomis : 50°LU - 61°LU dan 11°BB - 15°BB "Artikel utama: Ékonomi Inggris"
Irlan Lor Irlan Lor (basa Inggris "Northern Ireland") minangka sawijiné praja Britania Raya lan dumunung ing sisih wétan-lor pulo Irlandia
Jembar wewengkoné ya iku 14.139 km² lan kang ndunungi cacah 1.685.267 jiwa (April 2001)
Irlandia Lor ndarbèni kutha krajan Belfast
Irlandia Lor wewatesan karo Républik Irlandia
Sajeroning basa Inggris laladan iki karan "Northern Ireland" utawa "Ulster"
Nanging jeneng iki rada jumbuh sebab sabeneré "Ulster" iku jenengé tilas provinsi Irlandia kang wewengkoné luwih amba
Ulster pérangan kidul isih dadi wewengkon Irlandia
Jeneng iki mung dianggo déning kaum Unionis
Nalika Irlandia (Kidul) mardika saka Britania Raya taun 1920, kang ndunungi Irlandia Lor kang sapérangan gedhé nganut agama Protèstan lan isih setya marang Karajan Britania Raya milih tetep dadi pérangan nagara kesatuan Britania Raya
Wong-wong mau diarani kaum Unionis, déné wong saka Irlandia Kidul diarani kaum Nasionalis
Nanging permasalahan ora mandheg tekan semana, sebab wong-wong kang nganut agama Katulik ing Irlandia Lor ngrasa didiskriminasi
Karusuhan kang dijenengaké "The Troubles" miwiti ing taun 1969.
Nagorno Karabakh Nagorno-Karabakh (basa Azerbaijan: Dağlıq Qarabağ atau Yuxarı Qarabağ; basa Ruslan: Нагорный Карабах, Nagornyy Karabakh; basa Armenia: Լեռնային Ղարաբաղ, Lernayin Gharabagh) iku wewengkon kang dumunung ing pérangan kidul Kaukasus, ya iku 270 km sisih kulon Baku, kutha krajan Azerbaijan
Wewengkon iki dipanggoni déning mayoritas etnik Armenia, lan dikuwasani déning militèr Armenia
Padunung etnik Armenia setempat mroklamasèkaké kamardikan Républik Nagorno-Karabakh saka Azerbaijan ing tanggal 10 Dhésèmber 1991, nanging kadhaulatan republik mau ora diakoni déning donya internasional lan wewengkon mau kanthi "de jure" dianggep péranganing Azerbaijan
Tanggal 27 Juni 2006, Armenia lan Azerbaijan sarujuk kanggo ngidinaké sing ndunungi Nagorno-Karabakh nganakaké referendum bab status wewengkon mau ing mangsa ngarep
Padunung Armenia kerep banget nyebut wewengkon iki kanthi jeneng Artsakh (basa Armenia: Արցախ).
Ossétia Kidul Républik Ossétia Kidul (Basa Ossétia: Республикӕ Хуссар Ирыстон, "Respublikae Xussar Iryston"; Basa Ruslan: Республика Южная Осетия, "Respublika Yuzhnaya Osetiya"; Basa Georgia: სამხრეთი ოსეთია, "Samkhreti Osetia") iku republik kang kanthi "de facto" mardika kang dumunung ing wewengkon Géorgia
Kadhaulatan republik iki ora diakoni kanthi internasional
Géorgia ora ngakoni status Ossétia Kidul minangka sawiji entitas dhéwé; pamaréntah Géorgia njenengaké republik ini kanthi jeneng lawas: Samachablo, utawa saiki, wewengkon Tskhinvali (dhasar saka jeneng kutha krajan republik iki)
Ossétia Kidul biyèn minangka péranganing wewengkon Géorgia kang diarani Shida Kartli.
Ikea IKEA iku sawijining toko prabotan kanggo isi omah saka nagara Swèdhen
Ing mangsa anyep 2004, wis ana 202 toko IKEA ing 32 nagara ing donya lan watara 20 manèh kang bakal dibukak ing taun 2005
Katalog IKEA kang isiné info produk IKEA dikira-kira minangka buku kang pendistribusiané paling akèh kaloro sawisé Alkitab lan racaké direvisi saben sasi Agustus
Nganti saiki IKEA durung ndarbèni toko ing Indonesia
Pangucapan IKEA ya iku /i'ke.a/ kaya déné cara maca basa Indonesia nanging pangucapan liyané kang uga kerep dipigunakaké ya iku /aɪ'ki:ə/ kaya déné tembung basa Inggris, "idea"
Perusahaan ini diyasa déning Ingvar Kamprad taun 1943 wektu dhèwèké isih umur 17 taun kang saiki wis dadi salah siji milyunèr ing donya
IKEA iku cekakan saka jenengé, Ingvar Kamprad; panggonan dilairaké, Elmtaryd; lan désané, Agunnaryd
Wiwitané, IKEA dodol warna-warna barang, saka pulpèn, dompèt, bingkai foto, nganti tekan arloji
Prabotan wiwit lumebu sajeroning pratélan ing taun 1947 lan IKEA wiwit ngrancang dhéwé taun 1955
Cara dodolané, wiwitané liwat pos, banjur siji toko dibukak ing Älmhult kang banjur dadi model toko IKEA kanggo saterusé
Tanggal 23 Maret 1963, toko IKEA pisanan ing jaba Swèdhen dibukak ing Asker, cedhak Oslo, Nurwègen
Produk IKEA dikenal kanthi rancangané kang modern lan kadhangkala kagolong anèh
Salah siji prinsip IKEA ya iku ngurangi rega kanthi manéka cara tanpa ngurangi kualitas
Bab iki bisa dideleng ing toko-toko IKEA lan ing katalogé, wujud pitakonan kaya: "Kenapa IKEA ngadol tanpa dirakit?" utawa "Kenapa IKEA nggawé akèh-akèhan?" utawa "Kenapa ora biyasa?"
Jeneng-jeneng produk IKEA uga unik banget lan ora biyasa
Toko IKEA akèh-akèhé awangun balok biru kang gedhé kanthi jendhela kang minim
Penataan tokoné, biyasa diatur saéngga pengunjung teka lan lumebu pérangan ruang pamèr kanggo ndeleng warna-warna produk, nuli menyang "market-hall", panggonan barang-barang cilik, terus menyang gudhang kanggo njupuk perabot kang arep dituku lan pungkasané tekan kasir
Jalur kang digawé ngarahaké pengunjung supaya ngliwati saindhenging toko lan ana uga dalan pintas kang rada cilik
Ing tlatah Asia Pasifik sawatara iki durung akèh tinemu toko IKEA, kang wis ana ya iku ing Australia, Cina, Jepang, Hongkong, Taiwan lan Singapura
Lumrahé, toko dumadi saka rong tingkat kanthi ruang pamer lan "market-hall" ing pérangan dhuwur lan gudang ing ngisor
Kadhangkala, ana uga restoran kang dodol panganan Swèdhen kalebu Bakso Swèdhen kang khas.
Transnistria Transnistria, uga karan Transdniestria utawa Trans-Dniester (basa Ruslan: Приднестровье, "Pridn'estrov'ye"; basa Rumania: "Transnistria"), iku siji entitas pulitik kang misahaké dhiri saka Moldavia
Transnistria dumunung antarané Moldavia lan Ukraina ing Éropa Wétan
Jeneng "Transnistria" kainspirasi saka dunungé ing sisih wétan Kali Dniester (Nistru)
Donya internasional nganggep wewengkon Transnistria minangka péranganing Moldavia, kang biyèné minangka péranganing SSR Moldavia
Taun 1990, Transnistria mroklamasèkaké kamardikan kanthi jeneng resmi Pridnestrovskaia Moldavskaia Respublika, lan Tiraspol dadi kutha krajané
Miturut data resmi, sing ndunungi Transnistria dumadi saka aneka rupa ètnis
Etnis paling akèh yaiku Rumania (40%).
Jersey Jersey (Jerriais: "Jèrri") iku siji dependensi makutha Britania Raya kang duwé status "bailiwick" (sajinis laladan kakuwasan) ing lepas pasisir Normandia, Perancis
Saliyané Pulo Jersey, "bailiwick" iki uga dumadi saka pulo ora ana kang ndunungi Minquiers lan Ecrehous
Jersey, bebarengan karo Bailiwick Guernsey, dadi Kapuloan Channel
Britania Raya nduwé tanggungjawab tumrap pertahanan pulo-pulo iki
Nanging Jersey dudu péranganing teritorial Britania utawa Uni Éropah, nanging "kepemilikan" kapisah "the Crown"
Jersey dianeksasi déning William Longsword, pemimpin "Duchy Normandia", taun 933
Katurunané, William si Penakluk, nguwasani Inggris ing taun 1066 kang ngakibatké "Duchy Normandia" lan karajan Inggris kabawah sajeroning siji wangun papréntahan monarki
Raja Yohanes kélangan kabè wewengkoné ing Normandia dharatan taun 1204 marang Raja Perancis, nanging tetep nguasani Kapuloan Kanal kang wiwit wektu iku duwé status papréntahan sendiri
Jersey diduduki déning Nazi Jerman saka 1 Mèi 1940 nganti 9 Mèi 1945 samangsa Perang Dunia II
Jembar Pulo Jersey yaiku 118,2 km² kang dumunung ing Selat Inggris, watara 22,5 km saka Ujung Cotentin ing Normandia, Perancis
Pulo iki minangka pulo kang gedhé dhéwé lan paling kidul ing Kapuloan Channel
Ékonomi Jersey gumantung marang layanan finansial, pariwisata, internet lan tetanèn
"Pajak pertambahan aji" (PPN) ora ana ing pulo iki, saéngga rega barang méwah kerep luwih murah tinimbang ing Inggris
Tanggal 13 Mèi 2005, parlemen Jersey nyetujoni "diberlakukannya" pajak barang lan jasa kapétung wiwit taun 2008
Produk pertanian paling akèh yaiku kenthang lan susu
Watara 50% populasi Jersey dudu kang ndunungi pribumi
30% populasi kakonsentrasi ing Saint Helier, siji-sijiné kutha ing Jersey
Saka 88.000 kang ndunungi, 40%-né katurunan Jersey/Norman lan 40% liyané katurunan Britania